Arnmødlingætten
Store norske leksikon,Historie,Historiske hjelpevitenskaper,Slektsforskning og genealogi,Norske slekter
Arnmødlingætten var en norsk godseier- og lendmannsætt fra Sunnmøre. De eldste historiske opplysningene om ætten gjelder trolig Arnmod (eller Årmod) jarl, som skal ha falt i slaget i Hjørungavåg rundt 986. Sønnen Arne Arnmodsson hadde 9 barn. De fleste kom ved giftermål inn i innflytelsesrike høvdingslekter over hele landet. Ætten fikk med andre ord riksomfattende interesser og kom til å spille en betydelig politisk rolle i norsk historie i tidlig middelalder og høymiddelalder.
De mest kjente av Arne Arnmodssons barn var: Ragnhild, som ble gift med Hårek fra Tjøtta   Kalv Arnesson, som ble gift med Tore Hunds søster Sigrid  Finn Arnesson, som ble gift med Sigurd Syrs sønnedatter Bergljot; deres datter Ingebjørg ble først gift med Torfinn Sigurdsson Orknøyjarl, deretter med kong Malcolm 3 Canmore av Skottland Sigrid, som ble gift med Orm Eilivsson jarl; de ble oldeforeldre til Erling Skakke   Torberg Arnesson, som ble gift med Erling Skjalgssons datter Ragnhild eller Astrid; deres etterkommere satt på familiesetet Giske, se Giskeætten; deres datter Tora Torbergsdatter ble gift med Harald Hardråde  Arne, som ble gift med Erling Skjalgssons datter Geirtrud; deres sønn Jon ble gift med Tore Hunds sønnedatter Rannveig og fikk med henne Bjarkøygodset; se Bjarkøyætten Les mer i Store norske leksikon Bjarkøyætten Giskeætten norsk historie fra 800 til 1130 Norge i høymiddelalderen